CELEX: 62011CO0474
Language: sl
Date: 2012-03-01
Title: Sklep Sodišča (osmi senat) z dne 1. marca 2012. # Smanor SA proti Evropski komisiji in Evropski varuh človekovih pravic. # Pritožba - Odškodninska tožba - Očitna nedopustnost. # Zadeva C-474/11 P.

Sklep Sodišča (osmi senat) z dne 1. marca 2012 – Smanor proti Komisiji in Evropskemu varuhu človekovih pravic
      (Zadeva C‑474/11 P)
      „Pritožba – Člen 119 Poslovnika – Prepoved trženja zamrznjenih jogurtov – Neizpolnitev obveznosti države članice – Zavrnitev Komisije, da sproži postopek zaradi neizpolnitve obveznosti – Odškodninska tožba – Očitna nedopustnost“
      Pritožba – Razlogi – Neopredelitev navedene napačne uporabe prava – Očitna nedopustnost (člen 256 PDEU; Statut Sodišča, člen 58, prvi odstavek; Poslovnik Sodišča, člena 112(1)(c) in 119) (Glej
         točke od 9 do 12.)
      
      Predmet 
      
         
               Pritožba zoper sklep Splošnega sodišča (peti senat) z dne 15. julija 2011 v zadevi Smanor proti Komisiji in Evropskemu varuhu
                  človekovih pravic (T‑185/11), s katerim je Splošno sodišče kot očitno nedopustno zavrglo tožbo tožeče stranke, s katero je
                  predlagala ugotovitev, da je Komisija nezakonito opustila začetek postopka zaradi neizpolnitve obveznosti proti Francoski
                  republiki, in povrnitev škode, ki jo je utrpela tožeča stranka.
               
            Izrek 
      
         
                  1.
               
               
                  
               
               
                  	Pritožba se zavrže. 
               
            
         
                  2.
               
               
                  
               
               
                  	Smanor SA nosi svoje stroške.